РЕПУБЛИКА СРБИЈА

НАРОДНА СКУПШТИНА

Одбор за привреду, регионални развој,

трговину, туризам и енергетику

10 Број 06-2/11-15

10. март 2015. године

Б е о г р а д

ЗАПИСНИК

21. СЕДНИЦЕ ОДБОРА ЗА ПРИВРЕДУ, РЕГИОНАЛНИ РАЗВОЈ, ТРГОВИНУ, ТУРИЗАМ И ЕНЕРГЕТИКУ, ОДРЖАНЕ 19. ЈАНУАРА 2014. ГОДИНЕ

Седница је почела у 9 часова и 10 минута.

Седницом је председавала Александра Томић, председник Одбора.

Поред председника, седници су присуствовали чланови Одбора: Драгољуб Зиндовић, Драгомир Карић, Владан Милошевић, Радмило Костић, Јелена Мијатовић, Александар Јовичић, Оливера Пауљескић и Ђорђе Чабаркапа.

Седници је присуствовао Милош Тошанић, заменик члана Одбора Зорана Пралице.

Седници нису присуствовали чланови Одбора: Зоран Пралица, Новица Тончев, Драган Шутановац, Иван Карић, Владимир Маринковић, Младен Грујић, Дејан Чапо и Енис Имамовић.

Седници су, на позив председника, присуствовали: Жељко Сертић, министар привреде и Марко Обрадовић, посебни саветник министра привреде.

На предлог председника, Одбор је једногласно утврдио следећи

Д н е в н и р е д

1. Разматрање Предлога закона о изменама и допуни Закона о привредним друштвима у појединостима, који је поднела Влада (број 023-23/15 од 9. јануара 2015. године);

2. Разматрање Предлога закона о изменама Закона о Фонду за развој Републике Србије у појединостима, који је поднела Влада (број 011-4840/14 од 31. децембра 2014. године).

Прва тачка дневног реда – **Разматрање Предлога закона о изменама и допуни Закона о привредним друштвима у појединостима**

Одбор је разматрао Предлог закона о изменама и допуни Закона о привредним друштвима у појединостима и поднео амандман Одбора и Извештај Народној скупштини.

Одбор је, на основу члана 157. став 6. и члана 161. став 1. Пословника Народне скупштине (''Службени гласник РС'' број 20/12 – пречишћен текст), једногласно одлучио да поднесе амандман на члан 2. Предлога закона о изменама и допуни Закона о привредним друштвима, тако да гласи:

Члан 2. Предлога закона о изменама и допуни Закона о привредним друштвима, мења се и гласи:

„У члану 288. став 4. мења се и гласи:

„Изузетно, у случају акционарског друштва које није јавно, право прече куповине се може ограничити или укинути само одлуком скупштине која је донета трочетвртинском већином гласова присутних акционара.“

У члану 288. у ставу 6. речи: „члана 277.“ замењују се речима: „чл. 277. и 278.“.“

О б р а з л о ж е њ е

Овим амандманом врши се исправно позивање на члан 288. став 4. који се мења, а не став 2. истог члана. Члан 288. став 2. регулише материју који акционари имају право прече куповине када се врши отуђење сопствених акција акционарског друштва.

Став 4. истог члана управо регулише питање на који начин се може ограничити или укинути право прече куповине, тако да се овим амандманом врши само тачно позивање који се став члана 288. мења, јер је очигледна намера предлагача да ограничење или укидање права прече куповине уведе као могућност код акционарских друштава која нису јавна.

Представник предлагача Жељко Сертић, министар привреде, прихватио је амандман Одбора на члан 2. Предлога закона.

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама и допуни Закона о привредним друштвима.

Одбор је одлучио да предложи Народној скупштини да одбије следеће амандмане:

- на назив закона, који су заједно поднели народни посланици Марко Ђуришић, Јанко Веселиновић, Нинослав Стојадиновић, Снежана Маловић, Бранка Каравидић, Биљана Хасановић-Кораћ, Александар Сенић, Благоје Брадић и Иван Карић;

- на члан 1, који су у истоветном тексту заједно поднели народни посланици Зоран Живковић и Владимир Павићевић и заједно поднели народни посланици Борислав Стефановић, Иван Јовановић, Гордана Чомић, Дејан Николић, Балша Божовић, Весна Мартиновић и Драган Шутановац;

- на члан 1, који су заједно поднели народни посланици Марко Ђуришић, Јанко Веселиновић, Нинослав Стојадиновић, Снежана Маловић, Бранка Каравидић, Биљана Хасановић-Кораћ, Александар Сенић, Благоје Брадић и Иван Карић;

- на члан 2, који су у истоветном тексту заједно поднели народни посланици Зоран Живковић и Владимир Павићевић, заједно поднели народни посланици Борислав Стефановић, Иван Јовановић, Гордана Чомић, Дејан Николић, Балша Божовић, Весна Мартиновић и Драган Шутановац и заједно поднели народни посланици Марко Ђуришић, Јанко Веселиновић, Нинослав Стојадиновић, Снежана Маловић, Бранка Каравидић, Биљана Хасановић-Кораћ, Александар Сенић, Благоје Брадић и Иван Карић;

- на члан 3, који су у истоветном тексту заједно поднели народни посланици Зоран Живковић и Владимир Павићевић, заједно поднели народни посланици Борислав Стефановић, Иван Јовановић, Гордана Чомић, Дејан Николић, Балша Божовић, Весна Мартиновић и Драган Шутановац и заједно поднели народни посланици Марко Ђуришић, Јанко Веселиновић, Нинослав Стојадиновић, Снежана Маловић, Бранка Каравидић, Биљана Хасановић-Кораћ, Александар Сенић, Благоје Брадић и Иван Карић;

- на члан 4, који су у истоветном тексту заједно поднели народни посланици Зоран Живковић и Владимир Павићевић и заједно поднели народни посланици Борислав Стефановић, Иван Јовановић, Гордана Чомић, Дејан Николић, Балша Божовић, Весна Мартиновић и Драган Шутановац;

- на члан 4, који су заједно поднели народни посланици Марко Ђуришић, Јанко Веселиновић, Нинослав Стојадиновић, Снежана Маловић, Бранка Каравидић, Биљана Хасановић-Кораћ, Александар Сенић, Благоје Брадић и Иван Карић.

У дискусији су учествовали Александра Томић и Жељко Сертић.

За известиоца Одбора на седници Народне скупштине одређена је Александра Томић, председник Одбора.

Друга тачка дневног реда **- Разматрање Предлога закона о изменама Закона о Фонду за развој Републике Србије у појединостима**

Одбор је разматрао Предлог закона о изменама Закона о Фонду за развој Републике Србије у појединостима и поднео амандман Одбора и Извештај Народној скупштини.

Одбор је, на основу члана 157. став 6. и члана 161. став 1. Пословника Народне скупштине (''Службени гласник РС'' број 20/12 – пречишћен текст), једногласно одлучио да поднесе амандман на члан 2. Предлога закона о изменама Закона о Фонду за развој Републике Србије, тако да гласи:

У члану 2. Предлога закона, којим се мења члан 7, став 1. мења се и гласи:

„У члану 7. став 4. мења се и гласи: „Фонд може, у складу са посебним актима Владе, преузимати обавезе привредних субјеката и других правних лица у већинском државном власништву у случајевима у којима су за те обавезе гaранције, по посебним програмима Владе, издала правна лица чији је оснивач Република Србија, а која се баве кредитним пословима, пословима осигурања, односно пословима издавања гаранција, при чему за тако преузете обавезе остају средства обезбеђена у складу са наведеним посебним програмима Владе.”

Став 5. брише се.“

Став 2. мења се и гласи:

„Досадашњи ст. 6. и 7. постају ст. 5. и 6.“

О б р а з л о ж е њ е

У циљу успешних окончања поступака приватизације, решавања питања вишка запослених кроз социјалне програме, као и у свим другим случајевима где Република Србија искаже посебан интерес, појавила се потреба да се омогући Фонду да активно учествује у овим процесима. Овим правним пословима Фонд ће омогућити бољи финансијски положај привредног субјекта чије обавезе преузима, а самим тим и лакше решавање питања приватизације истог, његовог побољшања пословања и уопште омогући ће решавање економских проблема који се појаве код наведених субјеката. Тиме Фонд непосредно утиче и на подстицање конкурентности и ликвидности привреде Републике Србије.

Представник предлагача Жељко Сертић, министар привреде, прихватио је амандман Одбора на члан 2. Предлога закона.

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама Закона о Фонду за развој Републике Србије.

Одбор је одлучио да предложи Народној скупштини да одбије следеће амандмане:

- на члан 1, који су у истоветном тексту заједно поднели народни посланици Зоран Живковић и Владимир Павићевић, заједно поднели народни посланици Борислав Стефановић, Горан Ћирић, Гордана Чомић, Дејан Николић, Балша Божовић, Драган Шутановац, Јована Јовановић, Весна Мартиновић и Јован Марковић и заједно поднели народни посланици Марко Ђуришић, Јанко Веселиновић, Нинослав Стојадиновић, Снежана Маловић, Бранка Каравидић, Биљана Хасановић-Кораћ, Александар Сенић, Благоје Брадић и Иван Карић;

- на члан 2, који су у истоветном тексту заједно поднели народни посланици Зоран Живковић и Владимир Павићевић, заједно поднели народни посланици Борислав Стефановић, Горан Ћирић, Гордана Чомић, Дејан Николић, Балша Божовић, Драган Шутановац, Јована Јовановић, Весна Мартиновић и Јован Марковић и заједно поднели народни посланици Марко Ђуришић, Јанко Веселиновић, Нинослав Стојадиновић, Снежана Маловић, Бранка Каравидић, Биљана Хасановић-Кораћ, Александар Сенић, Благоје Брадић и Иван Карић;

- на члан 3, који су у истоветном тексту заједно поднели народни посланици Зоран Живковић и Владимир Павићевић и заједно поднели народни посланици Борислав Стефановић, Горан Ћирић, Гордана Чомић, Дејан Николић, Балша Божовић, Драган Шутановац, Јована Јовановић, Весна Мартиновић и Јован Марковић;

- на члан 3, који су заједно поднели народни посланици Марко Ђуришић, Јанко Веселиновић, Нинослав Стојадиновић, Снежана Маловић, Бранка Каравидић, Биљана Хасановић-Кораћ, Александар Сенић, Благоје Брадић и Иван Карић;

- на члан 4, који су у истоветном тексту заједно поднели народни посланици Зоран Живковић и Владимир Павићевић и заједно поднели народни посланици Борислав Стефановић, Горан Ћирић, Гордана Чомић, Дејан Николић, Балша Божовић, Драган Шутановац, Јована Јовановић, Весна Мартиновић и Јован Марковић;

- на члан 5, који су у истоветном тексту заједно поднели народни посланици Зоран Живковић и Владимир Павићевић и заједно поднели народни посланици Борислав Стефановић, Горан Ћирић, Гордана Чомић, Дејан Николић, Балша Божовић, Драган Шутановац, Јована Јовановић, Весна Мартиновић и Јован Марковић;

- на члан 5, који су заједно поднели народни посланици Марко Ђуришић, Јанко Веселиновић, Нинослав Стојадиновић, Снежана Маловић, Бранка Каравидић, Биљана Хасановић-Кораћ, Александар Сенић, Благоје Брадић и Иван Карић.

У дискусији су учествовали Александра Томић, Драгомир Карић и Жељко Сертић.

За известиоца Одбора на седници Народне скупштине одређена је Александра Томић, председник Одбора.

Седница је закључена у 9 часова и 25 минута.

Саставни део овог записника чини обрађени тонски снимак седнице Одбора.

|  |  |
| --- | --- |
| СЕКРЕТАР  Душан Лазић | ПРЕДСЕДНИК  др Александра Томић |